CELEX: 22007D0088
Language: mt
Date: 2007-07-06 00:00:00
Title: Deċiżjoni tal-Kumitat Konġunt taż-ŻEE Nru 88/2007 tas- 6 ta' Lulju 2007 li temenda l-Anness XIII (It-Trasport) tal-Ftehim dwar iż-ŻEE

13.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 328/34
               
            DEĊIŻJONI TAL-KUMITAT KONĠUNT TAŻ-ŻEE
      Nru 88/2007
      tas-6 ta' Lulju 2007
      li temenda l-Anness XIII (It-Trasport) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 54/2007 tat-8 ta' Ġunju 2007 (1).
               
            
                  (2)
               
               
                  Id-Direttiva 2006/94/KE tal-Parlament Ewropew u tal-Kunsill tat-12 ta' Diċembru 2006 dwar l-istabbiliment ta' regoli komuni għal ċerti tipi ta' trasport ta' merkanzija bit-triq (verżjoni kodifikata) (2) għandha tiġi inkorporata fil-Ftehim.
               
            
                  (3)
               
               
                  Id-Direttiva 2006/94/KE tħassar l-Ewwel Direttiva tal-Kunsill tat-23 ta' Lulju 1962 dwar ċerti tipi ta' trasport ta' merkanzija bit-triq bejn l-Istati Membri (3), li hija inkorporata fil-Ftehim u li għalhekk trid titħassar skond il-Ftehim.
               
            
                  (4)
               
               
                  Id-Direttiva 2006/94/KE hija verżjoni kkodifikata ta' l-att imħassar u għalhekk l-adattament preżenti taż-ŻEE għal din ta' l-aħħar għandu jinżamm,
               
            IDDEĊIEDA DAN LI ĠEJ:
      Artikolu 1
      It-test tal-punt 25 (L-Ewwel Direttiva tal-Kunsill tat-23 ta' Lulju 1962) ta' l-Anness XIII tal-Ftehim għandu jiġi sostitwit b'dan li ġej:
      
         “32006 L 0094: Id-Direttiva 2006/94/KE tal-Parlament Ewropew u tal-Kunsill tat-12 ta' Diċembru 2006 dwar l-istabbiliment ta' regoli komuni għal ċerti tipi ta' trasport ta' merkanzija bit-triq (verżjoni kodifikata) (ĠU L 374, 27.12.2006, p. 5).”
      
      Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bit-tibdil li ġej:
      
         “Id-dispożizzjonijiet tad-Direttiva għandhom japplikaw biss għat-trasport ta' operatur għal rasu.”
      
      Artikolu 2
      It-testi tad-Direttiva 2006/94/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-7 ta' Lulju 2007, sakemm ikunu ġew magħmula n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 6 ta' Lulju 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 266, 11.10.2007, p. 14.
      
         (2)  ĠU L 374, 27.12.2006, p. 5.
      
         (3)  ĠU L 70, 6.8.1962, p. 2005/62.
      
         (*)  Ebda rekwiżit kostituzzjonali m'huwa indikat.